*Projekts*

LATVIJAS REPUBLIKAS MINISTRU KABINETS

2016. gada Rīkojums Nr.

Rīgā (prot. Nr.            . §)

**Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā.**

**Mērķarhitektūra v3.1**

1. Apstiprināt un iekļaut informācijas un komunikācijas tehnoloģiju mērķarhitektūras versijā 3.1 projekta " Deinstitucionalizācijas procesu atbalsta sistēma (1.kārta)" (turpmāk – DI projekts) aprakstu (pielikums) ar DI projekta izmaksām 1 700 000,00 *euro* apmērā.
2. Centrālajai finanšu un līgumu aģentūrai uzaicināt Labklājības ministriju iesniegt DI projekta iesniegumu Eiropas Savienības struktūrfondu un Kohēzijas fonda 2014.–2020. gada plānošanas perioda darbības programmas "Izaugsme un nodarbinātība" 2.2.1. specifiskā atbalsta mērķa "Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību" 2.2.1.1. pasākuma "Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība" (turpmāk – 2.2.1.1. pasākums) ietvaros.
3. DI projektu finansēt 2.2.1.1. pasākuma ietvaros, ja DI projekta iesniegums atbildīs projektu iesniegumu vērtēšanas kritērijiem un Ministru kabineta 2015. gada 17. novembra noteikumos Nr. 653 "Darbības programmas "Izaugsme un nodarbinātība" 2.2.1. specifiskā atbalsta mērķa "Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību" 2.2.1.1. pasākuma "Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība" īstenošanas noteikumi" iekļautajiem nosacījumiem.
4. Noteikt Labklājības ministriju par projekta iesniedzēju, kas ir atbildīgs par DI projekta īstenošanu un projekta aprakstā plānoto rezultātu (t. sk. finanšu, rezultāta un iznākuma rādītāju) sasniegšanu.
5. Pēc DI projekta pabeigšanas noteikt projekta rezultātu uzturēšanas izmaksas 38 672 *euro* gadā, no kurām:
	1. 12 000 *euro* no Labklājības ministrijas budžeta, veicot iekšēju līdzekļu pārdali Labklājības ministrijas budžeta programmā 97.02.00 “ Nozares centralizēto funkciju izpilde”;
	2. 26 672 *euro* papildu pieprasāms finansējums normatīvajos aktos noteiktajā kārtībā izveidotajai DI procesu atbalsta sistēmas ārējo resoru, tai skaitā, pašvaldību informācijas sistēmuuzturēšanai un datu analīzes programmatūras lietotāju licenču apmaksai.

Ministru prezidents Māris Kučinskis

Vides aizsardzības un

reģionālās attīstības ministrs Kaspars Gerhards

Vīza: valsts sekretārs Rinalds Muciņš

13.09.2016. 10:37

Vides aizsardzības un reģionālās attīstības ministrijas

Elektroniskās pārvaldes departamenta

Informācijas sistēmu arhitektūras nodaļas

IKT pārvaldības procesu vadītāja

Lelda Kalniņa

67026576

lelda.kalnina@varam.gov.lv